[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii







                              Bucureşti, 08.02.2001








                     Nr. 35/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege privind aprobarea Ordonanţei de urgenţă a Guvernului nr.79/2000 privind stingerea unei părţi din datoria Companiei Naţionale de Electricitate S.A. către stat cu contravaloarea energiei electrice livrate în Republica Moldova.



La întocmirea raportului comisia a avut în vedere şi avizele transmise de:



- Comisia pentru buget, finanţe şi bănci;



- Comisia juridică, de disciplină şi imunităţi;



- Consiliul Legislativ.



PREŞEDINTE,                                           SECRETAR,

                      István Antal                                              Aurelia Vasile          

Expert,

Dr. Maria Cristina Bălănescu

RAPORT

asupra proiectului de Lege privind aprobarea Ordonanţei 

de urgenţă a Guvernului nr.79/2000 privind stingerea 

unei părţi din datoria Companiei Naţionale de Electricitate 

S.A. către stat cu contravaloarea energiei electrice 

livrate în Republica Moldova



Cu adresa nr.52 din 6 februarie 2001, Biroul Permanent al Camerei Deputaţilor, în conformitate cu prevederile art.89 şi 107 din Regulamentul Camerei Deputaţilor, a sesizat în fond, în procedură de urgenţă, Comisia pentru industrii şi servicii cu dezbaterea şi avizarea acestui proiect de lege. 



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege menţionat mai sus în şedinţa din data de 07.02.2001, având în vedere şi avizele favorabile primite de la Comisia pentru buget, finanţe şi bănci, Comisia juridică, de disciplină şi imunităţi şi Consiliul Legislativ, şi au hotărât avizarea favorabilă şi trimiterea lui spre dezbatere şi adoptare în plenul Camerei Deputaţilor cu amendamente prezentate în anexă.



Comisia a apreciat necesitatea acestei ordonanţe care permite continuarea livrării de energie electrică către Republica Moldova.



Prin obiectul de reglementare şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile
Expert,

Dr. Maria Cristina Bălănescu

                                                                                                                                                                                                                 Anexa 1

A M E N D A M E N T E 

la proiectul de Lege pentru aprobarea Ordonanţei de urgenţă a Guvernului nr. 79/2000 

privind stingerea unei părţi din datoria Companiei Naţionale de Electricitate 

S.A. către stat cu contravaloarea energiei electrice livrate în Republica Moldova

Nr.

crt.
Text Ordonanţa de urgenţă nr.79/2000 


Amendamente admise

(Autorul)
Motivaţie

0
1
2
3

1

Art.I Se aprobă ordonanţa de urgenţă Guvernului nr.79/2000 cu următoarele modificări:

Comisia pentru industrii şi servicii


Este necesară modificarea prezentei ordonanţe pentru reactualizare.

2
Art.1 Obligaţiile de plată ale Companiei Naţionale de Electricitate CONEL S.A. către stat, reprezentând rambursarea de către Ministerul Finanţelor a plasamentului efectuat de Merrill Lynch în valoare de 112,5 mil. Dolari SUA, datorate şi neachitate până la 31 martie 2000, se sting parţial la nivelul contravalorii energiei electrice livrate în Republica Moldova în valoarea de 31.928.450 dolari SUA, la data de 31 martie 2000 prin cesionarea către stat, 


1. Art.1 va avea următorul cuprins:

Art.1 Obligaţiile de Platt ale S.C. "Termoelectrica" S.A. către stat, reprezentând rambursarea de către Ministerul Finanţelor Publice a plasamentului efectuat de Merrill Lynch în valoare de 112,5 mil. Dolari SUA, datorate şi neachitate până la 31 martie 2000, se sting parţial la nivelul contravalorii energiei electrice livrate în Republica Moldova în valoarea de 31.928.450 dolari SUA, la data de 31 martie 2000 prin cesionarea către stat, 
Pentru actualizarea denumirii potrivit HG nr.627/2000 privind reorganizarea Companiei Naţionale de Electricitate S.A.

0
1
2
3

3. 
reprezentat prin  Ministerul Industriei şi Comerţului, a creanţei Companiei Naţionale de Electricitate CONEL S.A. decurgând din contractul cu Moldtranselectro Chişinău - Republica Moldova.


reprezentat prin  Ministerul Industriei şi Resurselor, a creanţei S.C. "Termoelectrica" S.A. decurgând din contractul cu Moldtranselectro Chişinău - Republica Moldova.

Comisia pentru industrii şi servicii




4. 
Art.2  Decontare de către Ministerul Finanţelor a contravalorii în dolari SUA a energiei livrate de Compania Naţională de Electricitate CONEL S.A. în Republica Moldova se efectuează la cursul leu/dolar SUA comunicat de Banca Naţională a României, la data efectuării operaţiuinii de compensare.


2. Art.2 va avea următorul cuprins:

Art.2  Decontare de către Ministerul Finanţelor Publice a contravalorii în dolari SUA a energiei livrate de S.C. "Termoelectrica" S.A. în Republica Moldova se efectuează la cursul leu/dolar SUA comunicat de Banca Naţională a României, la data efectuării operaţiuinii de compensare.

Idem pct.1.

5. 
Art.3 Datoria CONEL către stat rezultată din plasamentul efectuat de Merrill Lynch pe pieţele internaţionale de capital şi rambursată de către Ministerul Finanţelor în valoare de 112,5 mil.dolari SUA, înregistrată în conturile Trezoreriei Statului se reduce cu suma corespunzătoare de 31.928.450 dolari SUA.


3. Art.3 va avea următorul cuprins:

Art.3 Datoria S.C. "Termoelectrica" S.A. către stat rezultată din plasamentul efectuat de Merrill Lynch pe pieţele internaţionale de capital şi rambursată de către Ministerul Finanţelor Publice în valoare de 112,5 mil.dolari SUA, înregistrată în conturile Trezoreriei Statului se reduce cu suma corespunzătoare de 31.928.450 dolari SUA.

Idem pct.1.

6. 
Art.4 Creanţa statului român, rezultată din aplicarea operaţiunii prevăzute la art.1, se stinge în condiţiile stabilite prin acord încheiat între România şi Republica Moldova.


Nemodificat.


7. 

Art.II Ordonanţa de urgenţă a Guvernului nr.79/2000 privind stingerea unei părţi din datoria Companiei Naţionale de Electricitate S.A. către stat cu contravaloarea energiei electrice livrate în Republica Moldova publicată în Monitorul Oficial al României, Partea I, nr.282 din 22 iunie 2000 cu modificările aduse prin prezenta lege se va republica în Monitorul Oficial al Romîniei, Partea I.

Pentru a se publica textul integral al legii.


                                          PREŞEDINTE,                                                          SECRETAR,

              

                        István Antal                                                           Aurelia Vasile
Expert

Dr.Maria Cristina Bălănescu
1

